als_Latn dik_Latn sag_Latn
Të vendosesh nëse do kesh apo jo shoqëruese në ditën tvnde të dasmës mund të jetë shumë e komplikuar se sa thjesht ti përzgjedhësh ato. Duhet pasur parasysh se qëllimi final nuk është vetëm për mënyrën se si do të duken ato pranë jush gjatë dasmës. Qëllimi kryesor dhe detyrat kryesore që një shoqëruese duhet të ketë, janë të shumta.
Përpara se të vendosni për shoqërueset tuaja, bëjuani të qartë mikeshave apo të afërmeve tuaja për pergjegjesitë që ato duhet të kenë kryesisht gjatë parapërgatitjes së dasmës. Tradita e kërkon që shoqërueset e nuses duhet të merren me të gjitha përgatitjet që nusja duhet të bëjë. Me oraret e ndryshme, takimet në parukeri, dhe me çdo detaj tjetër që ti vijnë sa më tepër në ndihmë asaj që po martohet. Ato duhet të jenë pranë për çdo nevoje të nuses edhe para por edhe gjatë dasmës.
Nga ana tjetër, duhet mos harroni se fustani që ato do të veshin, duhet të jetë i njëjtë. Minimalisht modeli i saj duhet të jetë identik. Numri i shoqërueseve të nuses mund të variojë sipas dëshirës. Zakonisht, janë mikeshat e ngushta, motrat dhe kushërirat e tua më të afërta ato çka janë shoqërueset e nuses. Në rast se edhe dhëndri vendos të këtë shoqëruesit e tij, duhet qe numri juaj të jetë i barabartë në mënyrë që ti çiftoni ata gjatë uljes në tavolinë apo dhe në vallëzim. Ja disa foto nga dasma të ndryshme për të krijuar edhe ju idenë e traditës së shoqërueseve të nuses.
als_Latn als_Latn als_Latn